
	01/29/17214-2026

	Ի պատասխան Ձեր՝ սույն թվականի հունիսի 12-ի թիվ ԴԽ//22551-2026՝ ««Հայաստանի Հանրապետության կառավարության 2024 թվականի նոյեմբերի 15-ի N1796-Ն որոշման մեջ փոփոխություն կատարելու մասին» և «Հայաստանի Հանրապետության կառավարության 2025 թվականի մայիսի 15-ի N589-Ա որոշման մեջ փոփոխություն կատարելու մասին»» ՀՀ կառավարության որոշման նախագծերի վերաբերյալ գրության՝ հայտնում ենք հետևյալը.
Գրությամբ առաջարկվում է «Կարեն Դեմիրճյանի անվան մարզահամերգային համալիր» ՓԲԸ-ին (այսուհետ՝ Ընկերություն) 2024թ. պետական բյուջեից տրամադրված բյուջետային վարկի մարման ժամկետի երկարաձգում՝ 2 տարվա փոխարեն սահմանելով 3 տարի, և մարզահամերգային համալիրի օդափոխության համակարգի վերազինման, հակահրդեհային համակարգի ստեղծման և էլեկտրական համակարգի արդիականացման աշխատանքների ավարտի ժամկետի երկարաձգում մինչև 2027 թվականի դեկտեմբերի 25-ը (նախկին՝ 2026թ-ի դեկտեմբերի 25-ը փոխարեն):
ՀՀ կառավարության 2024թ. նոյեմբերի 15-ի թիվ 1796-Ն որոշմամբ Ընկերությանը տրամադրվել է 1,343,651.1 հազ. դրամ բյուջետային վարկ, և նույն որոշման 5-րդ կետով սահմանվել, որ Ընկերությանը տրամադրվող վարկն իր գործողության ընթացքում կարող է փոխակերպվել կանոնադրական կապիտալում ներդրման՝ Ընկերության կողմից համապատասխան ֆինանսատնտեսական ցուցանիշների ապահովման դեպքում։
Այնուհետև ՀՀ կառավարության 2025թ. մայիսի 15-ի թիվ 589-Ա որոշմամբ հաստատվել են Ընկերությանը տրամադրված բյուջետային վարկը կանոնադրական կապիտալում ներդման և վերջինիս կողմից ապահովման համար ենթակա ցուցանիշները.
1. Կարեն Դեմիրճյանի անվան մարզահամերգային համալիրի օդափոխության համակարգի վերազինման, հակահրդեհային համակարգի ստեղծման և նշված համակարգերի վերազինման նպատակով էլեկտրական համակարգի արդիականացման աշխատանքների ավարտ՝ մինչև 2026 թվականի դեկտեմբերի 25-ը.
2. օդափոխության, հակահրդեհային և էլեկտրական համակարգերը Հայաստանի Հանրապետության նորմերին համապատասխանության վերաբերյալ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի կողմից եզրակացության ապահովում.
3. մարզահամերգային համալիրի պահպանության դրամաշնորհից հրաժարում՝ 2026 թվականի հունվարի 1-ից։
Սակայն սահմանված ցուցանիշները նախատեսված ժամկետներում չեն ապահովվել, ինչի արդյունքում տրամադրված միջոցները չեն ներդրվել ընկերության կանոնադրական կապիտալում և շարունակում են պահպանել բյուջետային վարկի կարգավիճակը։
Միաժամանակ, առաջարկվող փոփոխություններով նախատեսվում է տրամադրված բյուջետային վարկի մարման ժամկետի երկարաձգում, որի արդյունքում հետաձգվում է համապատասխան ֆինանսական միջոցների պետական բյուջե վերադարձը, և երկարաձգվում է պետության ֆինանսական ներգրավվածության ժամկետը։
Հիմք ընդունելով վերոգրյալը՝ խնդրում ենք պարզաբանել և հիմնավոր գնահատական տալ նախատեսված աշխատանքների՝ մինչև 2027թ. դեկտեմբերի 25-ը ավարտվելու իրատեսականության մասով:
Բյուջետային վարկի՝ արդեն իսկ սահմանված պայմաններով տրամադրումը պետության համար ենթադրում է ֆինանսական ռեսուրսի այլընտրանքային արժեքի կորուստ և զուտ ներկա արժեքի նվազում։ Հետևաբար, մարման ժամկետի լրացուցիչ երկարաձգումն ավելի է խորացնում նշված ազդեցությունը՝ հանգեցնելով պետության համար զուտ ներկա արժեքի հետագա նվազման:
Հետևաբար, հաշվի առնելով վերը նշված հանգամանքները՝ հայտնում ենք, որ նպատակահարմար չենք համարում ներկայացված նախագծերի ընդունումը՝ առանց ծրագրի իրականացման, ֆինանսական հոսքերի և պարտավորությունների կատարման վերաբերյալ լրացուցիչ և բավարար հիմնավորումների ներկայացման։
	«Կարեն Դեմիրճյանի անվան մարզահամերգային համալիր» ՓԲԸ-ին բյուջատային վարկը տրամադրվել է ՀՀ վարչապետի մոտ 30.01.2024թ.  կայացած խորհրդակցության թիվ Վ/13-2024 արձանագրության 2)-րդ կետի 2.4 ենթակետի շրջանակներում, որով  հանձնարարվել էր Պետական բյուջեից ֆինանսավորման միջոցով լուծում տալ Մարզահամերգային համալիրի օդափոխության և հակահրդեհային համակարգերի ձեռքբերման հարցին։
Հարկ է նշել, որ Մարզահամերգահին համալիր կառույցը սեփականության իրավունքով պատկանում է Հայաստանի Հանրապետությանը և ՀՀ կառավարության 2022թ. հոկտեմբերի 20-ի թիվ 1627-Ա որոշմամբ  «Կարեն Դեմիրճյանի անվան մարզահամերգային համալիր» ՓԲԸ-ին տրամադրվել է օգտագործման իրավունքով։ 
Միաժամանակ պետք է արձանագրել, որ ՀՀ կառավարության 2025թ. մայիսի 15-ի թիվ 589-Ա որոշմամբ սահմանված ցուցանիշներից 3-րդը կատարված է։ 2026թ. հունվարի 1-ից «Կարեն Դեմիրճյանի անվան մարզահամերգային համալիր» ՓԲԸ-ին պետական բյուջեից տրամադրվող ֆինանսավորումը դադարեցված է։  
Ինչ վերաբերում է 1-ին ցուցանիշի կատարմանը՝ տեղեկացնում ենք, որ «Կարեն Դեմիրճյանի անվան մարզահամերգային համալիր» ՓԲԸ-ի տնօրենը գրությամբ դիմել է ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտե՝ նշելով, որ մարզահամերգային համալիրի շենքի ճարտարապետական և կառուցվածքային առանձնահատկություններից ելնելով՝ նախագծանախահաշվային փաստաթղթերի համապատասխանեցման գործընթացում առաջացել են շենքի փաստացի կոնստրուկտիվ լուծումներին ինտեգրելու դժվարություններ։ Այս և այլ օբյեկտիվ բնույթի մի շարք հանգամանքներով պայմանավորված Մարզահամերգային համալիրի օդափոխության համակարգի վերազինման, հակահրդեհային համակարգի ստեղծման և նշված համակարգերի վերազինման համար էլեկտրական համակարգի արդիականացման նպատակով իրականացվող աշխատանքները հնարավոր չէ ավարտին հասցնել մինչև 2026 թվականի դեկտեմբերի 25-ը և այդ խնդիրները պահանջում են հրատապ լուծումներ։ 
Ելնելով վերը նշվածից՝ ՀՀ տարածքային կառավարման և ենթակառուցվածքների նախարարության 26.06.2026թ. թիվ ԴԽ//24512-2026 գրությամբ դիմվել է ՀՀ վարչապետի աշխատակազմ՝ ՀՀ ֆինանսների, ՀՀ կրթության, գիտության, մշակույթի և սպորտի, ՀՀ տարածքային կառավարման և ենթակառուցվածքների նախարարությունների, Քաղաքաշինության կոմիտեի, Երևանի քաղաքապետարանի, Պետական վերահսկողական ծառայության, Պետական գույքի կառավարման կոմիտեի, Քաղաքաշինության, տեխնիկական և հրդեհային անվտանգության տեսչական մարմնի ներկայացուցիչների մասնակցությամբ քննարկում կազմակերպելու հարցում աջակցելու խնդրանքով։
Շահագրգիռ կողմերի մասնակցությամբ Փոխվարչապետի մոտ կազմակերպված քննարկման ժամանակ, վերը նշված խնդիրների լուծումներին զուգահեռ, հանձնարարվել է նաև սեղմ ժամկետում ՀՀ կառավարության քննարկմանը ներկայացնել սույն նախագիծը։ 


	2. ՀՀ արդարադատության նախարարություն
	24.07.2026թ.

	
	/27.2.1/39424-2026

	«Հայաստանի Հանրապետության կառավարության 2024 թվականի նոյեմբերի 15-ի N 1796-Ն որոշման մեջ  փոփոխություն կատարելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
Նախագծով նախատեսվում է Հայաստանի Հանրապետության կառավարության 2024 թվականի նոյեմբերի 15-ի N 1796-Ն որոշման մեջ  կատարել վարկի մարման ժամկետի փոփոխություն, մասնավորապես՝ «Կարեն Դեմիրճյանի անվան մարզահամերգային համալիր» ՓԲԸ-ին ՀՀ պետական բյուջեից տրամադրված 1,343,651,100 դրամ բյուջետային վարկի մարման ժամկետը երկու տարվա փոխարեն նախատեսվում է սահմանել երեք տարի։  
Նկատի ունենալով նույն որոշման 2-րդ կետի դրույթները, որով Հայաստանի Հանրապետության ֆինանսների նախարարին հանձնարարվել է սույն որոշումն ուժի մեջ մտնելուց հետո 1-ամսյա ժամկետում «Կարեն Դեմիրճյանի անվան մարզահամերգային համալիր» փակ բաժնետիրական ընկերության հետ կնքել բյուջետային վարկի տրամադրման համապատասխան պայմանագիր՝ առաջարկում ենք դիտարկել համապատասխան պայմանագրում փոփոխություն կատարելու վերաբերյալ դրույթ նախատեսելու հարցը: 
	Ընդունվել է
Նախագիծը լրացվել է նոր կետով։

	3. ՀՀ կրթության, գիտության, մշակույթի և սպորտի նախարարություն
	23.06.2026թ.

	
	01//21606-2026

	Տեղեկացնում եմ, որ ՀՀ կրթության, գիտության, մշակույթի և սպորտի նախարարությունը «Հայաստանի Հանրապետության կառավարության 2024 թվականի նոյեմբերի 15-ի N 1796-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ առաջարկություններ և դիտողություններ չունի:
	Ընդունվել է ի գիտություն

	4. ՀՀ ներքին գործերի նախարարություն
	18.06.2026թ.

	
	43/6/190102-26

	Ի պատասխան Ձեր՝ 12.06.2026թ. թիվ ԴԽ//22551-2026 գրության` ՀՀ ներքին գործերի նախարարությունում ուսումնասիրվել է «Հայաստանի Հանրապետության կառավարության 2024 թվականի նոյեմբերի 15-ի N 1796-Ն որոշման մեջ փոփոխություն կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	Ընդունվել է ի գիտություն

	5. Քաղաքաշինության կոմիտե
	23.06.2026թ.

	
	01/18.2/10072-2026

	«Հայաստանի Հանրապետության կառավարության 2024 թվականի նոյեմբերի 15-ի N1796-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն առաջարկություններ ու դիտողություններ չունի։ 
	Ընդունվել է ի գիտություն

	6. Քաղաքաշինության, տեխնիկական և հրդեհային անվտանգության տեսչական մարմին
	19.06.2026թ.

	
	ՔՏՄ/09.01/16865-26

	Ի պատասխան Ձեր 12.06.2026թ. NԴԽ/22551-2026 գրության՝ ՀՀ քաղաքաշինության, տեխնիկական և հրդեհային անվտանգության տեսչական մարմինը ներկայացված ՀՀ կառավարության որոշման նախագծի վերաբերյալ առաջարկություններ չունի։
	Ընդունվել է ի գիտություն


    
